UDTALELSE FRA KOMMISSIONEN i henhold til EF-traktatens artikel 251, stk. 2, litra c), om Europa-Parlamentets ændringerne til Rådets fælles holdning til forslag til EUROPA-PARLAMENTETS OG RÅDETS BESLUTNING om ændring af beslutning af 19. december 1996 om vedtagelse af et handlingsprogram for toldvæsenet i EF (Told 2000) OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

1. Sagsforløb

Dato for fremsendelsen af forslaget til Europa-Parlamentet og Rådet [1] // 11. november 1998

[1] KOM(1998)644 - 98/0314/COD

Dato for Det Økonomiske og Sociale Udvalgs udtalelse // 24. marts 1999

Dato for Europa-Parlamentets udtalelse ved førstebehandlingen // 15. april 1999

Dato for fremsendelsen af det ændrede forslag [2] // 2. juni 1999

[2] KOM(1999)253 - 98/0314/COD

Dato for fælles holdning // 13. september 1999

Dato for Kommissionens kommunikation til Europa-Parlamentet om en fælles holdning [3] // 9. september 1999

[3] SEC(99)1376 - 98/0314/COD

Dato for vedtagelse af Europa-Parlamentet udtalelse under andenbehandlingen // 2. december 1999

2. Formål med Kommissionens forslag

At ændre beslutningen af 19. december 1996 om vedtagelse af et handlingsprogram for toldvæsenet i EF (Told 2000) for at forlænge programmet til den 31. december 2002. Formålet med forslaget til beslutning er desuden at samle de forskellige aktioner vedrørende datamatisering, erhvervsuddannelse og faglig bistand til visse tredjelande under et enkelt instrument og en enkelt budgetpost.

3. Bemærkninger til Europa-Parlamentets ændringsforslag under andenbehandlingen

3.1. Generelle bemærkninger

Kommissionen finder, at Europa-Parlamentets ændringer til Rådets fælles holdning er i overensstemmelse med forslagets målsætninger.

3.2. Bemærkninger til ændringsforslag

Ændring 1

Artikel 1, stk. 2a

Rådets fælles holdning // Ændring

"2a. Strategien for toldpolitikken fastlægges i partnerskab mellem Kommissionen og medlemsstaterne i Toldpolitikudvalget, der består af generaldirektøren for toldanliggender i henholdsvis Kommissionen og de enkelte medlemsstater eller disses repræsentanter. Kommissionen underretter regelmæssigt dette udvalg om foranstaltningerne vedrørende gennemførelsen af programmet". // "2a. En fælles fremgangsmåde for toldpolitikken fastlægges i partnerskab mellem Kommissionen og medlemsstaterne i en toldpolitikgruppe, der består af generaldirektøren for toldanliggender i henholdsvis Kommissionen og de enkelte medlemsstater eller disses repræsentanter. Kommissionen underretter regelmæssigt toldpolitikgruppen om foranstaltningerne vedrørende gennemførelsen af programmet".

Kommissionen, hvis mål er at bevare funktionerne af det pågældende forum godkender denne andring. Ændringen af indledningen ("fælles holdning") har til formål at præcisere Gruppens rolle og kan også godkendes af Kommissionen

Ændring 2

Artikel 14a, stk. 1, afsnit 2

Rådets fælles holdning // Ændring

Medlemsstaterne træffer de nødvendige foranstaltninger til, at de udvekslede embedsmænd kan deltage effektivt i arbejdet i værtsadministrationen. Med henblik herpå bemyndiges embedsmænd, der udveksles, til at foretage de formaliteter, der vedrører det arbejde, som de får overdraget. Når omstændighederne byder det og for at tage hensyn til krav i den enkelte medlemsstats retsorden, kan medlemsstaternes kompetente myndigheder begrænse rækkevidden af denne bemyndigelse. // Medlemsstaterne træffer de nødvendige foranstaltninger for, at de udvekslede embedsmænd kan arbejde effektivt i værtsmyndigheden. Med henblik herpå bemyndiger de de udvekslede embedsmænd til at effektuere formaliteterne i forbindelse med de sager, der overdrages dem. Når omstændighederne gør det påkrævet, navnlig for at tage hensyn til de særlige forhold, der gør sig gældende i de enkelte medlemsstaters retsorden, kan medlemsstaternes kompetente myndigheder begrænse omfanget af denne bemyndigelse.

Kommissionen godkender denne nye ordlyd, som allerede er anvendt i Rådets beslutning 91/341/EF af 20. juni 1991 om vedtagelse af et fællesskabshandlingsprogram for faglig uddannelse af toldembedsmænd (Matthaeus-programmet - EFT nr.L 187 af 13.7.1991, s. 41).

4. Generelle konklusioner

Kommissionen anser Rådets fælles holdning, som ændret af Europa-Parlamentet under dets andenbehandling, er et afbalanceret kompromis som respektere Kommissionens målsætninger.

Kommissionen accepterer således Europa-Parlamentets ændringsforslag, som supplerer Rådets fælles holdning.